
Grozījumi Publiskas personas finanšu līdzekļu un mantas izšķērdēšanas novēršanas likumā
Izdarīt Publiskas personas finanšu līdzekļu un mantas izšķērdēšanas novēršanas likumā (Latvijas Republikas Saeimas un Ministru Kabineta Ziņotājs, 1995, 17. nr.; 1997, 5. nr.; 2001, 24. nr.; 2002, 14. nr.; 2008, 8., 24. nr.; Latvijas Vēstnesis, 2009, 157. nr.; 2010, 148. nr.; 2012, 183. nr.; 2014, 63. nr.; 2017, 203. nr.; 2018, 3. nr.; 2019, 108. nr.) šādu grozījumu:
Papildināt ar 3.1 pantu šādā redakcijā:
· "3.1 pants. Rīcība ar valstij piekritīgo mantu.
· (1) Valsts ieņēmumu dienests nodrošina valstij piekritīgās mantas pārņemšanu, glabāšanu, uzskaiti, realizāciju, nodošanu bez maksas, iznīcināšanu un realizācijas ieņēmumu ieskaitīšanu valsts budžetā.   
· (2) Papildus šā panta pirmajā daļā noteiktajam Ministru kabineta noteikumos paredzētajos gadījumos un kārtībā valstij piekritīgās kustamās mantas pārņemšanu, glabāšanu, uzskaiti, realizāciju, nodošanu bez maksas, iznīcināšanu un realizācijas ieņēmumu ieskaitīšanu valsts budžetā veic arī:
· 1) Nodrošinājuma valsts aģentūra;
· 2) Pārtikas un veterinārais dienests;
· 3) Dabas aizsardzības pārvalde;
· 4) pašvaldības.
· (3) Ministru kabinets nosaka kārtību, kādā veic valstij piekritīgās mantas pārņemšanu, glabāšanu, uzskaiti, realizāciju, nodošanu bez maksas, iznīcināšanu un realizācijas ieņēmumu ieskaitīšanu valsts budžetā.”
Likums stājas spēkā 2024. gada 1. jūlijā.

